Sitting Bull (Tarv azezet e saozneg), pe Tȟatȟáŋka Íyotȟake (Tarv a azez e lakotaeg — eus tarv ar bizon ez eus anv amañ), ganet war-dro 1831 e South Dakota ha lazhet dar 15 a viz Kerzu 1890 e Standing Rock, a oa ur penn ameriandian hag un den santel eus meuriad al Lakotaed Hunkpapa. Unan eus an Indianed a stourmas ar muiañ a-enep gouarnamant ar Stadoù-Unanet eo. Unan eus e drechioù bras a voe hini Emgann Little Bighorn dar 25 a viz Mezheven 1876, ma voe faezhet rejimant ar jeneral George A. Custer.